钦定古今图书集成/明伦汇编/官常典/第543卷 > 《分给诸将令》前人
## 钦定古今图书集成/明伦汇编/官常典/第543卷 > 《分给诸将令》前人

“昔赵奢、窦婴之为将也，受赐千金，一朝散之，故能济
成大功，永世流声。吾读其文，未尝不慕其为人也。与
诸将士大夫共从戎事，幸赖贤人不爱其谋，群士不
遗其力，是以夷险平乱，而吾得窃大赏，户邑三万。”追
思窦婴散金之义，今分所受租与诸将掾属及故戍
于陈、蔡者，庶以酬答众劳，不擅大惠也。宜差死事之
孤，以租谷及之。若年殷用足，租奉毕入，将大与众人
悉共飨之。